Klikk for å aktivere kartet

Polsk sjåfør tatt med 3,14 i promille

Fredag morgen ble en polsk sjåfør stanset av politiet etter meldinger om vinglete kjøring. Det viste seg at mannen hadde en promille på 3,14.

Siri Marie Seim Sønstelie

Oppdatert 11. juni 2016

Artikkelen er over fire år gammel

Det er Fredriksstad Blad som først omtalte saken.

– De fleste av oss hadde vel knapt klart å stå på bena med så høy promille. Men denne karen klarte altså det, sier operasjonsleder Martin Schie til Fredriksstad Blad.

Politiet fikk meldinger om en bil som kjørte vinglete på Sarsborgveien i Råde.

Politipatruljen stanset føreren, som altså hadde 3,14 i promille.

Fikk du med deg denne? Fyllekjørte med ståhjuling.

Fredriksstad Blad skriver videre at det var en medtrafikant som meldte fra til politiet om det som langt i fra var normal kjøring.

Sjåføren er en mann i 50-årene fra Polen.

Ifølge operasjonsleder Schie vil mannen bli tatt med inn til avhør når han er edru nok til det. Han blir trolig sittende i arresten en stund.

Publisert: 11.06.16 kl. 16:41 Oppdatert: 11.06.16 kl. 17:12

Les også